# Александър Шаламанов

### от Уикипедия, свободната енциклопедия

Александър Шаламанов български футболист
Роден: | 4 септември 1941 село Бояна, България

Александър Стефанов Шаламанов (известен с прякора Шами) e български футболист-национал, скиор, волейболист и футболен треньор.

Роден е през 1941 г. в село Бояна, Софийско, днес квартал на София. Кариерата си на футболист започва в ЦСКА (1960-61, 1962/ес.) и завършва в "Славия" (София) от 1962 до 1974 г. Трикратен носител на купата на България (1963, 1964 и 1966). Вицешампион през 1967 и бронзов медалист през 1964, 1965, 1966, 1970 и 1973 г. С ЦСКА е шампион на страната през 1960/61 г. В "А" РФГ има 265 мача (262 за Славия и 3 за ЦСКА) и 10 гола. Обявен е за спортсмен №1 през 1967 и 1973 г. и за футболист №1 на България за 1963 г. и 1966 г. В "А" националния отбор има 42 мача и 1 гол, за "Б" националния има 1 мач, за младежкия има 3 мача и за юношеския има 4 мача. В европейските клубни турнири е изиграл 26 мача и е отбелязал 1 гол (16 мачa за КНК и 10 мача с 1 гол за купата на УЕФА). Полуфиналист за КНК през 1967 г. Участвал е на финалите на две световни първенства (Англия-1966, в 2 мача и Мексико-1970, в 3 мача). Избран е в идеалния отбор на световното през 1966 г. на поста десен защитник. През 1974 г. е включен от спортните журналисти в идеалния отбор на страната за 30-летието (1944-1974). "Заслужил майстор на спорта" от 1965 г. Като десен защитник се отличава със сигурна игра, самоотверженост и коректно поведение на терена.

Като скиор е участвал на зимната олимпиада през 1960 г. в Скуо Вали (САЩ).

След прекратяване на футболната си кариера работи като футболен треньор.

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%A8%D0%B0%D0%BB%D0%B0%D0%BC%D0%B0%D0%BD%D0%BE%D0%B2_9a9e.html“.

Категории: Български футболисти | Български скиори | Български треньори по футбол

##### Views

- Статия
- Беседа
- Текуща версия

##### Търсене

##### На други езици

- English
- Français
- Polski